VS001569
Datum: 2001-01-26T01:00:00.000+01:00
datum_sodbe_i_stopnje: 2003-09-10T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: srednje hudi primeri
odskodnina: 10.015,02 EUR (prej 2.400.000,00 SIT)
opombe: II Ips 537/2005. Reviziji tožeče stranke je bilo delno ugodeno, in sicer je bila odškodnina za duševne bolečine zaradi zmanjšanja življenjskih aktivnosti zvišana za 2.086,46 EUR (prej 500.000,00 SIT), od 4.172,93 EUR (prej 1.000.000,00 SIT) na 6.259,39 EUR (prej 1.500.000,00 SIT).
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 50 do 55 let

Vzgojiteljica v vrtcu.

## Škodni dogodek

Prometna nesreča.

## Poškodba

Zlom prsnice z dislokacijo in zvin vratne hrbrtenice.

## Telesne bolečine

3.755,63 EUR (prej 900.000,00 SIT) Hude bolečine je trpela 14 dni, srednje intenzivne bolečine 1 mesec in nato še mesec in pol blage stalne bolečine. Blage bolečine ima še vedno in jih bo imela tudi v bodoče, zlasti pri dolgotrajnem sedenju v prisiljenem položaju, pri dolgotrajnih prevozih s transportnimi sredstvi, dviganju bremen težjih od 5 kg ter ob spremembah vremena.

#### Hospitalizacija

Oškodovanka je bila 14 dni hospitalizirana.

#### Ambulantno zdravljenje

Opravila je 5 pregledov pri specialistu, 8 pregledov pri osebnem zdravniku.

#### Rehabilitacija

10 fizioterapij.

#### Nevšečnosti med zdravljenjem

Ves čas hospitalizacije je bila povsem odvisna od pomoči negovalnega osebja pri opravljanju vsakodnevne higiene, hranjenju in opravljanju fizioloških potreb. Tudi po tem času je potrebovala pomoč in sicer 1 mesec pri oblačenju, slačenju in lažjih domačih opravilih, po preteku tega časa pa še 2 meseca pri opravilih povezanih z dvigovanjem lažjih bremen, sklanjanjem, počepanjem in poklekanjem. Štirikrat je bila, ob rentgenskem slikanju, izpostavljena nizkim dozam ionizirajočega sevanja.

## Zmanjšanje življenjske aktivnosti

6.259,39 EUR (prej 1.500.000,00 SIT) Stalne posledice utrpelih poškodb se kažejo v anatomskem smislu kot zaceljeni zlom prsnice s stopnico (dislokacijo), v funkcionalnem smislu pa v dodatno zmanjšani gibljivosti vratne hrbtenice lažje stopnje. Zmanjšana je njena sposobnost za delo, ki zahteva dolgotrajno sedenje, ponavljajoče se sunkovite gibe glave, in za dela, ki zahtevajo dvigovanje bremen težjih od 5 kg, dela, ki so povezana s pripogibanjem, sklanjanjem in podobno. Zaradi posledic poškodb je omejena pri opravljanju svojega poklica ( pri svojem delu v vrtcu se k otrokom težko pripogiba in težko z njimi telovadi), kot tudi pri domačih opravilih (ne zmore več opravljati vseh gospodinjskih opravil). Zmanjšano je sposobna tudi za rekreativne in družabne dejavnosti, ki zahtevajo prej omenjene sposobnosti (opustila je plezanje, omejiti je morala planinarjenje in ples).

---

ZOR člen 200, 203